open-index/open-wikipedia-markdown huggingface dataset:
Nikos Kazantzakis

**Nikos Kazantzakis** (grec: Νίκος Καζαντζάκης) esset un li max famosi autor de Grecia. Il nascet li 2-im de marte 1883 in Heraklion sur li insul Creta e il morit li 26-im de octobre 1957 in Freiburg im Breisgau in Germania. Su max famosi roman esset Zorbas li greco ex li annu 1946. Nikos Kazantzakis esset ninvez nóminat por li Nobel Premie de Litteratura.

## Vive
Nikos Kazantzakis studiat jurisprudentie in Athina e filosofie in Paris.

Nikos Kazantzakis maritat Galatea Alexiou in li annu 1911, ma li cuple divorciat in li annu 1926. Desde li annu 1928 il esset in un relation con Eleni Samiou e il maritat la in li annu 1945. 

Nikos Kazantzakis viageat mult e habitat in mult diferent landes. Il anc traductet litteratura in li modern grec lingue.

## Ovre
Nikos Kazantzakis publicat su unesim ovre in li annu 1906. Il devenit famosi per su romanes. Su max famosi ovres es Zorbas li greco (1946), quel esset adaptet in li annu 1964 quam un film con Anthony Quinn e Cristo recrucificat (1948), Capitano Michalis (1950) e Li final tentatation de Cristo (1955).

Li central motives de su ovres esset li regne del Osman Imperie sur li insul Creta, religion, li vitalitá del vive e li sercha al signification del vive.
Gran Canaria

**Gran Canaria** es un insul in li Atlantic Ocean. It es parte del archipelago Insules Canarias e apartene a Hispania. Li cité capital de Gran Canaria es Las Palmas de Gran Canaria.

Gran Canaria have 855.521 (2020) habitantes e un area de 1560,1 quadrat-kilometres. Secun li area Gran Canaria es li triesim max grand insul del Insules Canarias e secun li númere del habitantes Gran Canaria es detra Tenerife li duesim max grand insul del Insules Canarias.

Li insul have un diametre de circa 50 kilometres e li insul have li forme de un circle. Li costa have un longore de 256 quadrat-kilometres. Li insul es de vulcanic orígine. Li max alt monte es li Morro de la Agujereada con 1956 metres.

Por li economie del insul li turisme es tre important.
Morro de la Agujereada

Li **Morro de la Agujeada** es li max alt monte del insul Gran Canaria, quel apartene a Hispania. Li Morrode la Agujereada have un altore de 1956 metres. It apartene al territoria del municipie San Bartolomé de Tirajana.
Manuela Velasco

**Manuela Velasco Díez** es un actoressa de cinemá e television de Hispania. Ella nascet li  23-im de octobre 1975 in Vigo, Hispania e devenit famosi pro li rol de *Ángela Vidal* in li serie de horror-filmes *[[REC]]* inter 2007 e 2014.

Manuela Velasco es activ quam actoressa desde li annu 1983. Ella anc laborat quam presentator de television.
Vladimir Zhirinovsky

** Vladimir Volfovich Zhirinovsky**, nascet quam  Vladimir Volfovich Eidelstein, esset un extrem-dextri politico de Russia. Il nascet in li 25-im de april 1946 in Almaty (hodie: Kazakstan) e morit li 6-im de april 2022 in Moscva. Vladimir Zhirinovsky esset li fundator e presidente del extrem-dextri Liberaldemocratic Partise de Russia de 1991 til su morte.

## Personal e professional vive
Vlademir Zhirinovsky originat de un judéic familie e portat li nómine Eidelstein. Il translocat de Almaty a Moscva in li annu 1964 e adoptet li nómine de su steppatre.
Zhirinovsky studiat turcologie e international relationes in Moscva. In li annu 1977 Zhirinovsky studiat jurisprudentie e laborat quam avocate.

Vladimir Zhirinovsky esset maritat desde li annu 1971 con Galina Lebedeva e li cuple havet tri infantes. 

Vladimir Zhirinovsky morit li 6-im de april 2022 per un infection con li Corona-virus.

## Political cariera
* 1991-2018 Vladimir Zhirinovsky candidat sixvez quam presidente de Russia, ma perdit omni electiones.
* 1991 Vladimir Zhirinovsky fundat li extrem-dextri Liberaldemocratic Partise del Soviet-Union, quel devenit pos li fine del Soviet-Union al  Liberaldemocratic Partise de Russia.
* 1993-2022 Vladimir Zhirinovsky esset membre del parlament de Russia por li extrem-dextri Liberaldemocratic Partise de Russia.
* 2000-2011 Vice-presidente del parlament de Russia.
* 2011-2022 Presidente del fraction del Liberaldemocratic Partise de Russia in li parlament de Russia.

## Politico
Vladimir Zhirinovsky esset un extrem nationalist e populist politico. Malgré su judéic orígine il suportat antisemitisme. Su retorica esset radical imperialist. Vladimir Zhirinovsky suportat li nationalist, imperialist e dictatori regime del russ presidente Vladimir Putin.
Jörg Nobis

**Jörg Nobis** es un politico de Germania. Il nascet li 9-im de septembre 1975 in Recklinghausen e esset li prim-candidate del del dextri partise Alternative por Germania por li electiones al parlament del país federal Schleswig-Holsteinia. Jörg Nobis esset inter 2017 e 2022 membre del parlament de Schleswig-Holsteinia.

## Personal e professional vive
Jörg Nobis es ingeniero por li construction de naves. Inter 2002 e 2007 il laborat quam nautic oficero. 

Jörg Nobis es maritat e have du filios. Il habitat con su familie in Kaltenkirchen.

## Political cariera
* 2013 Jörg Nobis devenit membre del  dextri partise Alternative por Germania.
* 2016 Jörg Nobis esset electet quam prim-candidate del partise in li electiones al parlament de Schleswig-Holsteinia por li por li Alternative por Germania.
* 2016-2017 Co-presidente del Alternative por Germania in Schleswig-Holsteinia.
* 2017 Jörg Nobis es electet in li parlament de Schleswig-Holsteinia por li Alternative por Germania.
* 2017-2020 Jörg Nobis esset Kramer devenit chef del fraction del Alternative por Germania in li parlament de Schleswig-Holsteinia. In li septembre 2020 li Alternative por Germania perdit su statu quam fraction in li parlament pos 
* 2022 Jörg Nobis esset li prim-candidate del del dextri partise Alternative por Germania por li electiones al parlament del país federal Schleswig-Holsteinia, ma ne esset electet denov in li parlament.
Santa Cruz de la Sierra

**Santa Cruz de la Sierra** es un li max grand cité de Bolivia. Li cité es situat in li centre del land 500 kilometre ost del La Paz. Ostal del cité flue li fluvie Río Grande e al westal margine del cité li fluvie Río Pirai.

Santa Cruz de la Sierra have 1.867.673 (2012) habitantes e un area de 1345 quadrat-kilometres.

Li cité esset fundat in li annu 1561 de Ñuflo de Chávez. Hodie Santa Cruz de la Sierra es un important economic centre. It es egardat quam max rich cité e li max modern cité de Bolivia e it es sede de un universitá. Santa Cruz de la Sierra es li centre del petroleo-industrie de Bolivia.
Nicolas Cage

**Nicolas Cage**, nascet quam *Nicolas Kim Coppola* es un actor ede cinemá e television e producente de filmes de USA. Il nascet li  7-im de januar 1964 Long Beach (California) e il ganiat li Oscar-premie in li annu 1996 por su rol in li film Leaving Las Vegas.

Nicolas Cage es li nevo del famosi film-director Francis Ford Coppola. 

Nicolas Cage es activ quam actor desde li annu 1981. Il es maritat quinesim vez e il have du infantes. Su actual marita es Riko Shibata, ma Nicolas Cage esset anc maritat con li actoressa Patricia Arquette inter 1995 e 2001 e li cantatora Lisa Marie Presley.
Elizabeth Lail

**Elizabeth Dean Lail** es un actor de cinemá e television de USA. Ella  nascet li  25-im de marte 1992 Williamson County (Texas) e devenit famosi pro li rol de *Guinevere Beck* in li serie de Netflix You inter 2018 e 2019.

Elizabeth Lail adultijat in Asheboro (Nord-Carolina) e ella studiat al University of North Carolina School of the Arts. Ella translocat pos li studie a New York.

Elizabeth Lail es activ quam actoressa desde li annu 2011. In li annu 2014 Lail ludet in li fantasie-aventura series Once upon a time. In li annu 2016 ella ludet in li horror-film Dead Summer. In li annu 2021 Elizabeth Lail ludet in li serie Gossip Girl.

Elizabeth Lail maritat in li annu 2021 li dentist Nieku Manshadi.
Robert Golob

**Robert Golob** es un interprensor e politico de Slovenia. Il nascet li 23-im de januar 1967 in Šempeter pri Gorici e es desde li 26-im de januar 2022 presidente del ecologic partise Gibanje Svoboda (Movement del libertá). Robert Golob es desde li 22-im de may 2022 prim-ministre de Slovenia.

## Personal e professional vive
Robert Golob studiat electric ingeniero al universitá de Ljubljana e quam stipendiate de Fulbright al Georgia Institute of Technology in Atlanta (USA). In li annu 2004 il fundet li energie-firma *GEN Energija* e essset presidente de ti firma inter 2006 e 2021. Por mult annus il esset borgomastro del municipie Kromberk-Loke.

## Political cariera
* 1999-2000 Robert Golob esset secretario del state in li ministerie de economie.
* 2011-2013 Membre e vice-presidente del partise Positiv Slovenia de Zoran Janković.
* 2013-? Membre del Partise de Alenka Bratušek.
* 2013-2014 Vice-presidente del Partise de Alenka Bratušek.
* 2022 Robert Golob es electet li 26-im de januar 2022 electet quam presidente del ecologic partise Z.DEJ. Golob changeat li nómine del partise in Gibanje Svoboda (Movement del libertá). Desde li 22-im de may 2022 Robert Golob es prim-ministre de Slovenia.
Janez Janša

**Janez Janša**, nascet quam Ivan Janša, es un conservativ politico de Slovenia. Il nascet li 17-im de septembre 1958 in Ljubljana e es desde li 13-im de marte 2020 denov prim-ministre de Slovenia. Janez Janša es li dominant politico del índependent Slovenia desde li annu 1991. Il ja esset prim-ministre de Slovenia inter 2004 e 2008 e 2012 til 2013. Janez Janša es li presidente del national-conservativ partisse Slovenian Democratic Partise desde li may 1993.

## Personal e professional vive
Nascet quam *Ivan Janša* il ja desde su infantie esset nominat *Janez*. Il studiat sociologie, political scientie e jurnalisme in Ljubljana. Janez Janša esset membre del Comunist Liga de Yugoslavia, ma devenit un dissidente. In li annu 1983 Janez Janša expulset ex li Comunist Liga de Yugoslavia. Il criticat li Popul Armé de Yugoslavia in articules in li jurnal Mladina. Pro to il esset arestat in li annu 1988 e condamnat a 18 mensus in li prison. 

Quam ministre de defense Janez Janša organisat successosimen li defense de Slovenia contra li atacca del Popul Armé de Yugoslavia in li annu 1991 pos li declaration de índependentie de Slovenia.

Janez Janša es maritat con Urška Bačovnik desde li annu 2009. Antey il esset maritat con Silva Predalič. Janez Janša have quar infantes.

## Political cariera
* 1989-1991 Membre del Slovenian Democratic Union.
* 1990 Janez Janša es electet in li parlament de Slovenia.
* 1990-1994 Ministre de Defense in li guvernament de Lojze Peterle.
* 1993 Janez Janša fundat in li may 1993 li national-conservativ partise Slovenian Democratic Partise e devenit su presidente.
* 2000 Ministre de defense.
* 2004-2008 Janez Janša esset prim-ministre de Slovenia inter 3-im de decembre 2004 e li 21-im de novembre 2008
* 2012-2013 Prim-ministre de Slovenia inter 10-im de februar 2012 e li 20-im de marte 2013.
* 2020 Janez Janša devenit li 13-im de marte 2020 denov prim-ministre de Slovenia.
Mecanica classic

In fisica, **mecanica classic** es un del du major subcampes de mecanica, que concerne se del colection de leges fisic que descri li motion de
córpores per li action de un sistema de forties. Li studie del motion de córpores es ancian; mecanica classic es un del max old e max grand temas in scientie, ingenierie, e technologie. 

Mecanica classic descri li motion de coses macroscopic, de projectiles a partes de machinerie, 
anc quam objectes astronomic, tal quam vehicules spacial, planetes, stelles, e galaxies. 
Adplu, multi specialisationes intern li subjecte tracta de gases, liquides, solides, e altri specific subtemas. 

Mecanica classic provide extremimem exact resultes in li limite de grand objectes e rapiditá mult minu li rapiditá de lumine. 
Por tre micri objectes, tamen, it es necessi de introducer le altri major subtema del mecanica, mecanica quantic, 
quel reconcilia li leges macroscopic de fisica con li natura atomic de materie e describe li dualita unde-particulari 
de atomes e molecules. In li casu de alt velocitári objectes que aproxima al rapiditá de lumine, mecanica classic esaugmentat con relativitá special.  
Relativitá general uni relativitá special con li lege de gravitation universal de Newton, permisser fisicos de explicar gravitation a un plu profund nivelle. 

Li termino *mecanica classic* esset originat in li prim decennies del 20me secul de descrir li sistema de fisica comensat per Isaac Newton e mult  
contemporan filosofes natural del 17me secul. It constructet sur li anteriori teorias astronomic de Johannes Kepler (que esset basat sur li precis observationes de Tycho Brahe) e li studies de terrestri motion projectil de Galileo. Pro que tis aspectes de fisica esset developat ante li emergentie de fisica quantic e le teories de relativitá, alcun fisicos exclude relativitá ex ti-ci categorie. Tamen, un númere de modernes include mechanica relativistic in mechanica classic, pro que it es deterministic e exacte. 

## Vide anc
*Mecanica quantic
*Relativitá special

## Referenties
Matej Tonin

**Matej Tonin** es un conservativ politico de Slovenia. Il nascet li 30-im de julí 1983 e es desde li 13-im de marte 2020 ministre por defense de Slovenia in li guvernament de Janez Janša. Desde li 21-im de april 2018 Matej Tonin es presidente del conservativ partise Nov Slovenia.

## Personal e professional vive
Matej Tonin studiat political scientie in Ljubljana. In li annu 2016 il scrit un libre *Upanje za Slovenijo* (Esperantie por Slovenia) in quel il presentat su political idés por Slovenia.

Matej Tonin es maritat e have du filias e un filio con su marita Marjeta.

## Political cariera
* 2006 Matej Tonin esset electet in li consilie municipal de Kamnik.
* 2011 Matej Tonin es electet al parlament de Slovenia.
* 2018 Matej Tonin devenit li 21-im de april 2018 presidente del conservativ partise Nov Slovenia. Inter junio 2018 e august 2018 il esset presidente del parlament de Slovenia.
* 2020 Matej Tonin devenit li 13-im de marte 2020 ministre por defense de Slovenia in li guvernament de Janez Janša.
Acebedo

**Acebedo** es un village situat in li provincia de Leon, in li comunité autonom de Castilia e Leon, Hispania, li max grand comunité autonom del land. It have un population de  inhabitantes.
Fortie

In fisica, un **fortie** (denotat *F*) altera li statu de repose o motion de un córpor, mesurat per li rate de change 
del momente
Fortie es un tip de vectoral quantitá fisic.  Li fortie deve producter un acceleration *a* in un masse *m*, e to es date per: *F* = *ma*.

## Unités
Unités de fortie include:
*Newton (unité del SI)
*Dyne (unité del cgs)

## Vide anc
*Energie
*Leges de motion de Newton

## Referenties
Energie

In fisica, **energie** es un quantitá observat índirectmen. It es sovente comprendet quam li capabilitá de un fisic sistema far labor a altri sistemas fisic.
 
Pro que labor es definit quam un fortie actet tra un distantie (un longore de spatie), energie es sempre equivalent al capabilitá exerter tiras o pussas contra li basic forties de natura, along un via de un cert longore.

Li tot energie contenet in un cose es identificat con su masse, e energie (quam masse), ne posse esser creat o destructet. Quande materie (ordinari material particules) es changeat ad-in energie (tal quam energie de motion, o ad-in radiation), li **masse** del sistema ne changear in li processe de transformation. Tamen, mecanic limites mey exister por li quantitá del materie de un cose changeabil ad-in altri tipes de energie e talmen ad-in labor sur altri sistemas. Energie, quam masse, es un scalari quantitá fisic. In li Sistema International de Unités (SI), energie es mesurat in joules, ma in multi campes altri unités, p. ex. kilowatt-hores e kilocalories, es customari. Omni de tis unités es de labor, quel es sempre definit in términos de forties e li distanties tra que li forties acte.

Alqual energie mey esser transformat ad-in alcun altri forme. Por exemple, omni tipes de potential energie es convertet ad-in kinetic energie quande li coses es dat 
libertá de mover vers un diferent position (quam, p. ex., quande un cose cade ex un suporte). Quande energie es in un forme altri quam termic energie, it mey esser transformat con bon o mem perfect eficientie, a alqual energie, includente electricitá o li production de nov particules de materie. Por termic energie, tamen, hay sovente limites al efficientie del conversion a altri formes de energie, quam descrit in li duesmi lege de termodinamica. In omni tal processes de energic transformation, li tot energie remane identic, e un transferte de energie de un sistema a unaltru, hay un perde de compensar por chascun ganie.

Ti principle, li conservation de energie, prim esset postulat in li tost 19th secul, e aplica a omni isolat sistema.
Benque li tot energie de un sistem ne changea durante témpor, su valore posse depende del frame de referentie. Por exemple, un sedent passagero in un movent aeroplane ha null kinetic energie relativ del aeroplane, ma positiv kinetic energie (e plu alt tot energie) relativ del Terra.

## Vide anc
* Fortie
* Masse
* Labor (fisica)

## Referenties
Li tresor de Fluvglant

**Li tresor de Fluvglant** es un raconta brevi scrit in Occidental de Vicente Costalago e publicat in 2022.
Simbologie del francoisme

Li **simbologie del francoisme** es li collie de simboles que esset utilisat quam referent iconic por identificar visualmen al regime francoiste e al persones e institutiones que esset identificat con it, e marcar li appropriation simbolic de locs emblematic, mult de ili usat quam spacies del memorie. It esset utilisat massivmen, sequent li tecnicas modern de propagande por aquisiter un presentie preponderant en omni sferes public e privat: flaggas, blasones, monumentes, postmarcas, medallies, uniformes e distinctives de omni class. 

## Bibliografie
* *[https://web.archive.org/web/20150501082406/http://www.falternativas.org/estudios-de-progreso/documentos/documentos-de-trabajo/los-simbolos-y-la-memoria-del-franquismo Los símbolos y la memoria del franquismo] *, Jesús de Andrés Sanz. Papers Estudios de Progreso, Fundación Alternativas, n.º 23, 2006. ISBN 84-96653-35-8.
Francoisme

Li **dictatura de [[Francisco Franco]]**, **Hispania francoiste**, **regimen francoiste** o **francoisme** esset li periode del historie contemporani de Hispania correspondent con li governa de Francisco Franco Bahamonde quam Chef de State, to es, del fin del guerre intern in 1939 til su mort e succession in 1975. Su ampli dimension temporal e li total identification de Franco con li regime mem fa que on usa li expression "era de Franco" por nominar it.
Duesim Republica Hispan

Li **Duesim Republica Hispan** (in hispan *Segunda República española*) esset li regime democratic quel existet in Hispania inter li 14 de april 1932, date de su proclamation, e li 1 de april 1939, data del fin del Guerre intern hispan, que dat passu al francoisme.
Guerre intern hispan

Li **guerre intern hispan** (in hispan *guerra civil española*) esset un conflicte armat quel evenit pos li fracass partial del insurection del 17 e 18 de julio 1936 fat del armé contra li Governa del Duesim Republica.
Historie contemporani de Hispania

Li **historie contemporani de Hispania** es li disciplina historiografic e li periode historic del historie de Hispania que corresponde al Etá Contemporan in li historie universal. Totvez, conventionalmen  li historiografie hispan acustoma quam li comense ni li Francés Revolution ni li Índependentie del Unit States o li Revolution industrial anglesi, ma li comense del guerre de Índependentie de Hispania (1808).
Historie modern de Hispania

Li **historie modern de Hispania** es li disciplina historiografic e li periode historic del historie de Hispania que corresponde al Etá Modern in li historie universal.

Li comense es considerat li decovrition de America, quel evenit in 1492, un annu con altri factes de valor plu local: li guerre de Granada (fin del Reconquesta), li expulsion del judéos de Hispania o li publication del *Gramática castellana* de Nebrija.

Li eventu final es considerat li guerre de índependentie de Hispania (1808), quel es li comense del etá contemporan in Hispania.
Prehistorie in li peninsul Iberic

Li **prehistorie in li peninsul Iberic** refere al periode de témpor inter li arrivation del unesim membres del génere *Homo* al peninsul Iberic (un million de annus ante nu) til li aparition de textus scrit quam consequentie del presentie de colonisatores fenician, grec e roman (a partir del 1100 a.C. li unesim) in li costas del Levante e sud peninsulari. In li peninsul on trova li restes max ancian de hominides in Europa, li *Homo sp.* e li *Homo antecessor*, li collection de fossiles max ampli de *Homo heidelbergensis*, quelc de *Homo neanderthalensis*, e anc de *Homo sapiens*. Ti-ci ultim lassat un del max bon representationes de art in caves del munde.
Peninsul Iberic

Li **peninsul Iberic** es locat in li sud-west de Europa; circumat del mare Mediterraneo e li Ocean Atlantic, uniente se al rest del continente in li nord. It es un del tre grand peninsules meridional de Europa, con li italic e li balcanic, e it mesura circum 596 740 km². Li frontiera del peninsul ha esset etablisset traditionalmen in li Montes Pirineo, ma li istme se trova in li linea rect que uni li punctu central del golfes de Vizcaya e Leon (inter li respectiv costas del cités de Bayona e Narbona), restant comprendet un frange meridional de territoria francesi al sur del istme.
Al-Andalus

.
**Al-Andalus** (en arabic classic الأندلس o الأَنْدَلُس‎) es li nómine que in li Mediepoca dat li musulmanes al peninsul Iberic. Quelc autores restringe li terme al territoria peninsulari (e in li comense del Septimania) sub li control musulman inter li annus 711 e 1492. Por li autores arabe medieval, li terme de Al-Andalus designat li totalitá del zonas conquestat del armé musulman in territorias hodie appartenent a Hispania, Portugal, Francia, Andorra e li territoria britanic de Gibraltar.
Abadín

**Abadín** es un municipie situat in li provincia de Lugo, in li comunité autonom de Galicia, Hispania. It have un population de  inhabitantes.
Antiquitá in li peninsul Iberic

Li **Antiquitá in li peninsul Iberic** es li subdivision del scientie historic e li periodisation del témpor historic correspondent al Antiquitá general e limitat spacialmen al peninsul Iberic. Cronologicmen comensa a final del secul II e comenses del I millenie a.C., quande comensa a haver referenties a ti-ci region in fontes scrit (quel proprimen es protohistoria del peninsul Iberic, nam it ne evenit localmen, ma in altri spacies geografic), e termina in li Antiquitá tardiv, con li declive del Imperie Roman (ab li crise del 3esim secul), li invasion del popules germanic (annu 411) e li colonisation definitiv del Hispania visigothic, que pervivet til li annu 711. Ni li comense ni li final del Etá Antic in li peninsul Iberic significat cortes abrupt, ma seculari periodes de transition.

Durante li 1esim millenie a.C. evenit un intens contact, specialmen in li ost e li sud del peninsul, inter li popules indigen e li popules colonisator historic provenient del Mediterraneo oriental: fenicianes, grecos e cartagineses. A final del 3esim secul a.C. evenit li intervention roman, in li contextu del guerres punic, que originat un profund processu de romanisation.
Huelva

**Huelva** es un li capital del provincia de Huelva, in li comunité autonom de Andalusia, Hispania. It have un population de  inhabitantes.
Basc

Li **basc** (in basc *euskara*) es un lingua europan isolat, ergative e aglutinant quel have su orígine e es parlat in Euskal Herria, un territorie quel extende inter Hispania e Francia. It hay comunitás bascparlant in li diaspore basc, specialmen in Europa e America. Li basc es oficial junt al hispan in li Pais Basc e li zone bascparlant de Navarra, durante que in Francia it ne have un rang official. Linguisticmen it es un del poc lingues de Europa quel ne es indo-european e li unic lingue isolat del continente.
Color

**Color** es li proprietá de perception visual, o qualitá sensibil, que coresponder in homes 
al categories nominat *rubie*, *verde*, *blu*, e altres. Color deriva del spectre visibil (distribution del energie de lumine per longore undic) que interacter in li ocul 
con li sensitivitás spectral del receptores luminal. 

Categories de color e specificationes fisic de color es anc asociat con coses, materiales, fontes luminal, etc., e
basat sur lor proprietá fisic, quam absorption luminal, reflection, o spectres de emission. Si on defini un spacie de color, 
colores posse esser identificat numericmen per lor co-ordinates.

Pro que perception de color es causat per li variant sensitivitá spectral de different tipes de cellules conic in li retine a different partes del spectre, 
colores posse esser definit e quantificat per li grade que les stimula ti cellules. 
Ti fisic o fisiologic quantificationes de color, tamen, ne posse explicar completimen li psichofisic perception del apparentie de colores.

Li scientie de color es quelcvez nominat ***[[cromatica]]***. It include li perception de color per li ocul human e cerebre, 
li origine de color in materiales, teorie de color in li artes, 
e li fisica de radiation electromagnetic in li frequenties visibil (que noi comunmen refere a simplimen quam *[[lumine]]*).

## Vide anc
*Color complementari
*Color neutral
*Color primari
*Color secundari
*Liste de colores
*Lumine
*Radiation electromagnetic
*Qualitá sensibil
*Spectre electromagnetic
*Spectre luminal

## Referenties
Temperatura

Un **temperatura** es un comparativ, objectiv mesura de calid e frigid. It es mesurat, tipicmen con un termometre, 
per li expansion in grandore de un materiale termometric, detection de radiation caloric, 
o per velocita de particules o energie kinetic. It posse esser calibrat in alcun de 
varie grades de temperatura: Celsius, Fahrenheit, Kelvin, etc.

Mesurationes usant un micri thermometro, o per detection de radiation caloric, posse monstrar que li temperatura de un córpor material posse 
variar temporalmen e de loco a loco intra it. Si changes ocurre tro rapidimen, o con tro micri un distantie, intra un córpor, 
it posse esser ínpossibil de definir su temperatura. Talmen li notion de temperatura generalmen ha un contente empiric.

Quande conditiones permisse li definition de temperaturas, it governa li direction de transferte caloric inter córpores. 
Intra un córpor que exchangear null energie o materie con su circumité, temperatura tende de devenir uniformi spacialmen per témpor.
Quande un via permeabil solmen de calore es aperte inter du córpores, 
energie sempre transfere spontanmen qual calore de un plu calid córpor de un plu frigid un. 

Li teoria kinetic indica li temperatura absolut quam proportional al medie energie kinetic del 
hasardal motiones microscopic de lor constituent particules microscopic quam electrones, atomes, e molecules.

Li max frigid temperatura teoretic es nominat zero absolut. It posse esser aproximat ma non atinget in un actual sistema fisic. 
It es designat per 0&nbsp;K sur li scale Kelvin, -273.15&nbsp;°C sur li scale Celsius, e  -459.67&nbsp;°F sur li scale Fahrenheit. 
In materie a zero absolut, li motiones de microscopic constituentes es minimal.

## Vide anc
* Radiation termic
* Scale de temperatura
* Termodinamica

## Referenties
Gravitation

**Gravitation**, o **gravitá**, es un fenomen natural per quel córpores fisic atrae con un fortie proportional a lor masses. 
In vive quotidian, gravitation es li max familiari quam li agente que da pesa a coses con masse e causa les de cader al terre. 
Gravitation causa disperset materie de fuse, e fuset materie de remaner integri, talmen explanar li existentie del Terra, 
li Sole, e li majori parte de coses macroscopic in li universe. 

Gravitation es responsabil por retener li Terra e li altri planetes in lor orbites circa li Sole, li Lune in su orbite circa li Terra, e
por li formation del mareas; por convection natural, per quel flution fluidic ocurre per li influentie de un gradiente de densitá e gravitá; 
por calentar in li interiores de formant stelles e planetes a tre alt temperaturas, e por varie altri fenomenes observat sur li Terra.

Gravitation es un del quar savet interactiones fundamental de nature, con li fortie fort, electromagnetisme, e li fortie debil.
Fisica modern descri gravitation usar li theorie general de relativitá, in quel gravitation es un consequentie del curvatura de spacie-tempor 
que governa li motion de objectes inertial. Ma li plu simplic lege de gravitation universal de Newton provide un adequat aproximation por max calculationes.

## Vide anc
* Gravitá artificial
* Gravitá normal
* Lege de gravitation universal de Newton
* Leges de motion de Newton
* Fortie
* Masse
* Mecanica celestial
* Pesa
* Relativitá general
* Undes gravitational

## Referenties
Penn Badgley

**Penn Dayton Badgley** es un actor de cinemá e television de USA. Il nascet li  1-im de novembre 1986 in Baltimore e devenit famosi pro li rol de *Joe Goldberg* in li serie de Netflix You.

Penn Badgley es activ quam actor desde li annu 1997. Inter 2007 e 2012 il ludet in li popular serie de television Gossip Girl. Desde li annu 2018 Penn Badgley ludet li cardinal rol in li serie de Netflix You.

Penn Badgley es maritat desde li annu 2017 con li actoressa Domino Kirke e li cuple have un filio.
Nyckel till occidental: die internationella ordens språk

**Nyckel till occidental : die internationella ordens språk** es un libre scrit in svedese por aprender Occidental. It esset publicat in 1947 in Stockholm del Sved Occidental-Federation.
Camises nuptial

**Camises nuptial** (tchec *Svatební košile*) es un ballade del collection de Karel Jaromír Bouquet. It es un del max ancian compositiones del collection e tracta pri un puella qui blasfema contra li Virgine Maria in li abandonament e li dolor. Caus su pecca, li puella es punit.

## Tema
Li motiv central del ballade es li contraposition inter li cultures pagan e cristian (ti-ci poemes slav have lor orígines in li témpor in quel li cristianisme extendet tra Europa). Li forsas del mal, que representa li elementes del mitologie pagan (specialmen li figures del mortes vivent), posse esser dangerosi por un person si submisse a ili o separa se del via correct; ma finalmen ili va esser victet del forsas plu potiosi del bontá quel representa li motives cristian (fide, oration, repententie e pardon).

## Interlingue
Li textu essset traductet de Josef Křesina e publicat in 1957 del Interlingue Institute Nederland. It esset li númere 3 del *Colection de Interlingue*.

## Ligament extern
* Libre original scanat
La Chaux-de-Fonds

**La Chaux-de-Fonds** (pronunciation in francesi ​[laʃodəfɔ̃]) es un cité sviss in li canton de Neuchâtel. It es situat in li montes Jura in un altitudine de 1000 m, quelc kilometres a sud del frontiere francesi. Pos Genève, Lausanne e Fribourg, it es li quaresim max grand cité situat in Romandia, li francesi-parlant parte del land, con un population de 36 915 persones in decembre 2020.

## Vide anc
* Centre de Documentation e de studie del lingue international, situat in li cité.
Engelbert Pigal

**Engelbert Pigal** esset un ingeniere austrian.

## Vive
Quande il esset yun, Pigal aprendet ido. In 1921, il unit se al committe preparatori del unesim congress idistic in Vienna. In li conferentie de ido de 1926, il chocar a mult persones per un discurs fat in Occidental. Li annu sequent, il e Karl Janotta comensat laborar pro Occidental in Austria. Pigal esset li editor e co-autor de *Occidental, di Weltsprache* ("Occidental, li lingue mundial"), li ovre  principial sur ti-ci lingue. In un ovre posterior, *Ab Occidental verso Interlingua*, il indicat pro quo il considerat Interlingua quam un plu bon alternative.

Inter 1931 e 1938, Pigal laborat quam Director Scientic del Institute Hörbiger in Vienna. In ti-ci position, il examinat li teorie del cosmologie glacial de Hans Hörbiger. Il publicat du monografies pri cosmologie in Interlingua: *Problematica del cosmologia moderne* e *Astro-Geologia*. In li duesim ovre, il efortiat se por soluer li principal problemes de geologie, quam li origines del montanies e li oceanes, usante li metode excat de fisica e su propri teorie de interferentie planetari.

Plu tard, il persuadet al professor Eugen Wünster, anc austrian, por usar Interlingua un su labor de standardisar li terminologie scientic international. To portat al fundation del potiosi *International Organization for Standardization* (ISO). Til su mort con 80 annus, il esset un membre del Consilie del Union Mundial pro Interlingua e li national representator in Austria.

## Ovres
* *Occidental, die Weltsprache*
* *Ab Occidental verso Interlingua*
* *Problematica del cosmologia moderne*

## Referenties
Julius Evola

**Giulio Cesare Andrea Evola** (19 may 1898 - 11 juní 1974), conosset quam **Julius Evola**, esset un filosofo, poeta, e pictor italian qui ha esset descrit quam un "fasciste intellectual", un "traditionaliste radical", "antiegalitari, antiliberal, antidemocratic, e antipopulari", e qua, "li filosofo principal del movement neofasciste in Europa". Su cosmovision esoteric includet teories conspiratori antisemitic e li occult.

## Vive
Giulio Cesare Evola nascet in Roma, filio de Vincenzo Evola (nascet in 1854) e Concetta Mangiapane (nascet in 1865). Ambi genitores havet nascet in Cinisi, un litt cité in li provincia de Palermo in li costa nord-west de Sicilia.

## Cariera quam scritor
### Cristianisme
In 1928, Evola scrit un atacca contra li cristianisme titulat *Imperialisme Pagan*, quel proposit transformar li fascisme a un sistem acordant con li valuas roman ancian e li esoterisme occidental. Evola proposit que li fascisme devet esset un vehicul por reinstaurar li sistem de castas e li aristocratia del Antiquitá. Benque il mencionat li terme "fascisme" in ti-ci textu, su diatribe contra li Eclesie Catolic esset criticat del regimen fasciste de Benito Mussolini e del Vaticano.

## Vide anc
* Scola Traditionaliste (Perennialisme)
Scola Traditionaliste (Perennialisme)

Li **Scola Traditionaliste o Perennialiste** es un gruppe de pensatores del 21esim secul qui crede in li existentie de un sagesse o filosofie perenni, veritás primordial e universal quel forma li fonte por, e es dividet inter, li principal religiones mundial.

Li principal autores de ti-ci scola de pensa es René Guénon, Ananda Coomaraswamy e Frithjof Schuon. Altri membres important include Titus Burckhardt, Martin Lings, Seyyed Hossein Nasr, Willliam Stoddart, Jean-Louis Michon, Marco Pallis, Huston Smith e Julius Evola.
Savitri Devi

**Savitri Devi** (nascet **Maximiani Julia Portas**; 30 septembre 1905 - 22 octobre 1982) esset un fasciste, simpatisant naziste, e spion qui laborat por li axe spiante al aliates in India. Poy ella esset un membre principal del movimentes neonazistes durante li decennie de 1960.

Savitri esset un proponet de un sintesis inter li hinduisme e li occultisme naziste. Post rejecter li judeisme e li cristianisme, ella credet in un form de monisme panteiste; un sol cosmos de natur composit de energie-materie divin. In li neonazisme, ella promoet li occultisme, li ecologie, e li move de nov era, e plu contemporaneamen, ella influet li *alt-right*. Ella anc influet li diplomat chilean Miguel Serrano. In 1982, Franco Freda publicat un traduction german de su libre *Aure in li Forn*, e li quaresim volume de su revision annual, *Risguardo* (1980-), esset dedicat a Savitri Devi quam "missionari del paganisme arie".

Savitri esset un socie in li annus post-guerre de Françoise Dior, Otto Skorzeny, Johann von Leers, e Hans-Ulrich Rudel. Ella anc esset un del membres fundator del Union Mundial de Nationalsocialistes.
Vive simplic

Li **vive simplic** refere al practica que promove simplicitá in li stil de vive propri. Practicas commun de vive simplic include reducter li quantitá de possessiones que un possede, dependente minus del tecnologie e li servicies, e expensente minu moné. Ti practicas posse esser videt tra li historie, li religion, li arte e li economie.
Rebecca Rittenhouse

**Rebecca Rittenhouse** es un actoressa de cinemá e television de USA. Ella  nascet li 30-im de novembre 1988 in Los Angeles (California) e es activ quam actoressa desde li annu 2011.

Rebecca Rittenhouse studiat romanic lingues al Universitá de Pennsylvania in Philadelphia. In li annu 2018 ella ludet *Serena Lange* in li horror-film .
Armas Ramstedt

**Armas Zakeus Israel Ramstedt** (24 de julí 1894 - 7 de septembre 1979) esset un filolog, professor de linguistica in li universitá de Helsingfors, idiste e poy occidentaliste qui habitat in Helsingfors, Finland. Il scrit in Cosmoglotta e esset su redactor inter 1931 e 1932. Il esset li president del *[[Occidental-Kerho]]*, quel esset fundat li 1 marte 1935 e anc secretario de CELIA e honorari membre del Sved Occidental-Federation.

Il recivet li diploma de docente del Occidental-Academie in 1938.

Il esset fratre del esperantiste Gustaf John Ramstedt.

## Ovres
### Articules in Cosmoglotta
* *Li articul li*, in  Cosmoglotta A 043 (nov-dec 1927)
* *Novam e Novial. Du nov projectes de lingue international*, in Cosmoglotta A 051-052 (aug-sep 1928)
* *Li preterit per -t*, in Cosmoglotta A 042 (sep-oct 1927)
* *Finale del adjectives*, in Cosmoglotta A 048 (may 1928)
* *Li conjunction "quam"*
* *Mondial, un nov projecte de mundlingue*, in Cosmoglotta A 132 (dec 1946)

### Libres
* (1927) *Occidental, ett Västerlandski Kultursprak*
* (1929) *Okzidental-Kursus in 10 Lektionen* (it esset traductet a anglesi de David MacLeod in 2018-2019).
* (1930) *Li question del tema verbal e del sones mollat in li  lingue international*, un studie presentat al Occidental-Academie con A. Creux, Dr. J. Aschwanden e Dr. H. Nidecker, Occidental-Buró, Chapelle (Vaud), Svissia.
* (1950) *[[Li psychologic e sociologic caractere del lingues]]*, Interlingue-Institute

### Altri
* *Occidental, aldrig Esperanto*

## Referenties


## Ligament extern
* Interlingue Course in 10 Lessons
Occidental-Kerho

Li **Occidental-Kerho** esset un club occidentalist fundat li 1 marte 1935 in Finland.

## Organisation
* President: A.Z. Ramstedt
* Vicepresidentes: li poete L. Salava e li econom artiste T. Tapinovaara.
* Secretario redactor: Tauno Tattari
* Membres del comité directiv:
** Pictor J. Jyländki
** Poete V. Kajava

## Referenties
Li psychologic e sociologic caractere del lingues

**Li psychologic e sociologic caractere del lingues** es un articul scrit de Armas Z. Ramstedt e unesim publicat in Cosmoglotta A 039 in 1927 e poy quam libre in 1950.

Secun li Numeró 25 (4) de Cosmoglotta, Serie B, publicat in august 1939:

## Partes
# Quo es un lingue?
# Li psicologic caractere

## Referenties
Portale:Interlingue

Benevenit al **Portale:** Interlingue

Ti-ci portal es un compendie del articules relatet con interlingue.














__NOTOC__ __NOEDITSECTION__
Francis R. Pope

**Francis R. Pope** esset un ex esperantist e occidentalist de Manchester. 

Il esset li duesim creator del grand dictionarium anglesi-Occidental. Comensante con li dictionarium scrit til li líttere P per Charles Kemp, il perfinit it durant li duesim guerre mundal.

Il esset membre de Britannic Occidental Association.

## Ovres
* *Dictionarium English - Interlingue*, con Charles Kemp.
* *Lexico anglesi-Occidental*, con H. Littlewood.

## Referenties


## Ligament extern
* Dictionarium English - Interlingue de Kemp e Pope
Auli

**Auli** (anc conosset quam **proto-Occidental**; nom derivat de *Auxiliari Lingue International*) es li term usat por li stadies del projecte de lingue de Edgar de Wahl, ante su publication in 1922.

It ne havet un grammatica e un vocabularium fixa.

In 1909, de Wahl publicat un projecte provisori in li revúe *Discussiones*, del Academia pro Interlingua, in un articul intitulat *Abstracti Verbal Substantives*.

## Exemple
Lettre de Edgar de Wahl al Baron d'Orczy scrit in Auli:

## Referenties


## Bibliografie
* Creux, A & Eric Berger (1933) *Orígines de Occidental*, Editiones del Sviss Association por Occidental (Ligation).
Charles Kemp

**Charles Kemp** (1868/1869 in Scotia -10 octobre 1936) esset un medico e occidentalist ex li Unit Reyatu.

Il studiat in King's College, Aberdeen, e Marschal College e completat su academic studies per un special curs in Vienna pri maladies de ocules, nase e oreles. 

In 1900, il comensat su medical practica in Morriston. Il esset medical oficiario del Swansea Public Assistance e in li ultim annu honorari medico del Swansea Caledonian Society.

Il esset li autor del dictionarium Anglés-Occidental quel il ductet til li parol "pretend".

Il morit ye li 10 octobre 1936 per un acut accesse de cordie in li etá de 68 annus.

## Ovres
* *Dictionarium English - Interlingue*, con Francis R. Pope.

## Referenties


## Ligament extern
* Dictionarium English - Interlingue de Kemp e Pope
Britannic Occidental Association

**Britannic Occidental Association**, anc nominat **Britannic Occidental Societé** (in anglesi *British Occidental Society*) esset un association occidentalist in Anglia fundat in novembre 1928.

## Publicationes
* Li borchura *The problem of an International Language and its solution in Occidental, the language of international words*.
* Li jurnal *International Memorandum*.
* Li bulletin *Inter nos*

## Persones
* Secretario: Eric Biddle
*N.H. Divall ex London (23 Womersley Road), anglesi Occidentalist e secretario del Britannic Occidental Association.
* S. W. Beer Jr, secretario del Interlanguage Association of Great Britain
* Sr. Raxworthy, president del Britannic Interlingue Association
* Sr. W.E. Reeve; secretario e cassero del Britannic Interlingue Association
* Eric Biddle

### Altri
* Ilmari Federn - autor del Occidental-English Vocabulary (1937, 16 págines) e li Occidental-Dansk Ordbog (1937, 36 págines). Filio del austrian autor Karl Federn (1868 - 1943), Ilmari traductet pluri de su ovres in Occidental, includent Li pont e Li verd parapluvie. Nominat li "dextri manu de de Wahl". Fat li final revision del grand dictionarium anglesi-Occidental per sres. Pope e Kemp.
*Francis R. Pope, Occidentalist de Manchester. Duesim creator del grand dictionarium anglesi-Occidental. Comensante con li dictionarium scrit til li líttere P per sr. Kemp, il perfinit it durant li duesim guerre mundal.
* Gerald A. Moore (??? - †april 1935 in London). Esset un director de bank quel subvetionat Cosmoglotta "til li moment quande li abonnates esset sat numerosi por assecurar su regulari aparition".. Il publicat un articul pri interlinguistica in The Morning Post.
* Leonard Beer, qui demissionat quam Occidental-informatoria e agentie de Cosmoglotta in 1939. 
* William Henthorne esset un occidentalist qui laborat quam laborero de fabrica
* Sr. Dickinson, representante de APIS por Anglia.
* Dr. Charles Kemp, unesim creator del grand dictionarium anglesi-Occidental.

## Referenties
Relativitá general

**Relativitá general** o li **teorie general de relativitá** es li geometric theorie de gravitation publicat per Albert Einstein in 1916 
 e es li description current de gravitation in modern fisica. Relativitá general expande relativitá special e li lege de gravitation universal de Newton por provider un descrition unificat de gravitá quam un proprietá geometric de spacie e tempor, o spacie-tempor. Li curvatura de spacie-tempor es directmen relate al quar-momente (energie de masse e momente lineari) de qualcunc materie e radiation es present. Li relation es specificat per li equationes de campe de Einstein, un sistema de partial diferential equationes.

Multi preditiones de relativitá general difere significantmen de tis de classic fisica, specialmen pri li passage de tempor, 
li geometrie de spacie, li motion of corpores in liber cade, e li propagation de lumine. Exemples de tal diferenties include gravitational dilatation temporal, li gravitational change rubial de lumine, e li gravitational retardation temporal. 
Predictiones de relativitá ha esset confirmat in omni observationes e experimentes al presente. 
Benque relativitá general ne es li sol relativistic theorie de gravitá, 
it es li max simpli theorie que es consistent con data experimental. Tamen, questiones sin response remane, li max fundamental esser quam relativitá general posse esser reconciliat con li leges de fisica quantic de producer un complet e autoconsistent theorie de gravitá quantic.

Relativitá general have important implicationes in astrofisica. Por exemple, it implica li existentie de fores nigri — regiones de u spacie-tempor es distordet tal que nequo, includent lumine, posse escapar — quam un statu final por massiv stelles. Hay ampli atestation que tal stellari fores nigri e li max massiv varietás de fore nigri es responsabil por li intens radiation emisse per alcun tipes de objectes astronomic, quam activ nucleos galaxic o quasares.

Li curvante de radies luminal per gravitá posse causar li fenomen de refraction gravitational, u multiplic images del sam distant objecte astronomic es visibil in li celo. Relavitá general anc predi li existentie de undes gravitational, quel ha esset mesurat indirectmen; un directe mesuration esset fat per LIGO e NASA/ESA LISA. 
Relativitá general es li base de current modelles cosmologic de un consistentmen expandent universe.

## Vide anc
* Gravitation
* Lege de gravitation universal de Newton
* Masse
* Relativitá special

## Referenties
Atom

Un **atom** es li max micri unité de ordinari materie que forma un chimic element. Omni solide, liquide, gas, e plasma es composit de neutral o ionisat atomes. Atomes es extremimen micri, tipicmen circa 100&nbsp;picometres in grandore. Ili es tant micri que acuratmen predir lor conduida con classic fisica — as quam ili esset tennis balles, por exemple — ne es possibil pro efectes quantic.

Omni atom es composit de un nucleo e un o plu electrons ligat al nucleo. Li nucleo es composit de un o plu protones e un númere de neutrones. Solmen li max comun varietá de hydrogen have null neutrones. Plu quam 99.94% del masse de un atom es in li nucleo. Li protones have un positiv electric charge, li electrones have un negativ electric charge, e li neutrones have null electric charge. Si li númere de protones e electrones es egal, li atom es electricmen neutral. Si un atom have plu o minu electrones quam protones, it have un tot negativ o positiv charge, respectivmen – tal atomes es nominat iones.

Li electrones de un atom es atraet al protones in un atomic nucleo per li fortie electromagnetic. Li protones e neutrones in li nucleo es atraet a unaltru per li fortie nucleari.
Ti fortie es usualmen plu fort quam li fortie electromagnetic que repulse li positivmen chargeat protones de unaltru. In certe circumstanties, li repulsent fortie electromagnetic devenir plu forte quam li fortie nucleari. In ti casu, li nucleo fisse ad-in diferent elementes. Ta es un forme de desintegration nucleari.

Li númere de protones in li nucleo es li *[[atomic númere]]* e it defini li chimic element a quel li atom apartene. Por exemple, omni atomes que contene 29 protones es cupre. Li númere
de neutrones defini li isotope del element. Atomes posse atacha a un o plu altri atomes per chimic ligantes de forma [chimic composite]s quam [molecules o cristalles. Li habilitá de atomes de associar e dissociar es responsibil por li majorité del changes fisic observat in natura. Chimie es li discipline que studiar ti changes.

## Vide anc
* Atomisme
* Mecanica quantic
* Electron
* Atomic nucleo
* Molecul
* Isotope
* Statu de materie

## Referenties
Solide

**Solide** es un del tri classic status de materie. 
It es distintet per structural rigiditá e resistentie de changes de forme o volume. 
Diferente de un liquide, un cose solid ne flue de simular li forme de su vase, 
ni it expande de plenar li tot volume disponibil a it quam un gas. 
Li atomes in un solide es junte stabilmen, o in un retage regulari e geometric in (solides cristallin, 
que include metalles e ordinari glacie de aqua) o ínregularimen (in un solide amorf quam comun vitre de fenestre).

Li branche de fisica que studia solides es nominate li fisica de statu solid, e it es li branche principal del fisica de condensat materie 
(que anc include liquides). Li scientie de materiales primarimen es pri li proprietas fisic and chimic de solides. 
Chimie de statu solid specialmen studia li sinteses de materiales nov e anc li scientie de identification e composition chimic.

## Vide anc
* Fasa (materie)
* Statu de materie

## Referenties